रायजोआव बिधानसभा बिसायख’थिनि गोख्रों फोसावदिंनाय सोलिबाय थानायनि गेजेरावनो कक्राझार जिल्लानि गसाइगावआव हाथियार बोखांनो हादों पुलिसआ। खौरां बादियैब्ला, मोनसे स्रोद सुलुंनि खौरांबादियै कक्राझार पुलिसआ संदाननानै गसाइगाव महकुमानि सरायबिल पुलिस थानानि बेन्दोंआव थानाय भालुकझरा हाग्रा ओनसोलनिफ्राय सिखावै दोनखुमानाय गं नै AK 56 राइफल, गं नै मेगजिन, गर 42 AK 56 राइफलनि गोथां गुलि आरो गंसे 9 MM पिष्टल बोखांनो हायो।